als_Latn dik_Latn sag_Latn
Justifikimet për të mos bërë aktivitet fizik janë të njohura për të gjithë ne, por të paktën gjatë kohës që kaloni në shtëpi, merrni disa minuta për t’u përfshirë në një aktivitet të vogël dhe për të tonifikuar të pasmet tuaja.
Ky ushtrim i thjeshtë i realizuar me ndihmën e një topi Pilates do t’ju ndihmojë të rrisni forcën dhe rezistencën duke stimuluar punën e gjithë muskujve në të pasmet tuaja dhe në pjesën e poshtme të shpinës.
Hapi i parë
Shtrihuni në një sipërfaqe të sheshtë dhe të fortë, shtrini këmbët tuaja dhe vendosini direkt tek topi pa i përthyer gjunjët dhe mos u përpiqni të ngrini shpatullat nga sipërfaqja e tokës teksa performoni këtë ushtrim.
Hapi i dytë
Mbani muskujt e të pasmeve tuaja të shtrënguar dhe ngrijini të pasmet nga sipërfaqja duke e ndihmuar veten me këmbët tek topi dhe duart nga pas. Ju do të ndjeni tension në pjesën e poshtme të shpinës, ku muskujt e barkut do të bëjnë punën e tyre. Qëndroni në këtë pozicion për të paktën 10-15 sekonda.
Hapi i tretë
Mbajini të pasmet të ngritura, pastaj përthyeni gjunjët dhe lëvizni topin drejt trupit tuaj derisa këmbët të prekin plotësisht sipërfaqen e topit. Përsëriteni ushtrimin 5 herë në një set dhe të pasmet tuaja do t’ju falënderojnë.
als_Latn als_Latn als_Latn als_Latn als_Latn als_Latn als_Latn als_Latn